महाभारत के समय में राजा के बड़े पुत्र को अगला राजा बनाने की परंपरा थी। इस परंपरा को ध्यान में रखते हुए बताओ कि तुम्हारे अनुसार किसे राजा बनाया जाना चाहिए था-युधिष्ठिर या दुर्योधन को? अपने उत्तर का कारण बताओ।
महाभारत के समय में राजा के बड़े पुत्र को अगला राजा बनाने की परंपरा थी। इस परंपरा को ध्यान में रखते हुए युधिष्ठिर को राजा बनाना चाहिए था क्योंकि हस्तिनापुर की गद्दी के उत्तराधिकारी पांडू थे और बड़े पुत्र को राज-गद्दी मिलनी चाहिए थी। पांडु की मृत्यु के पश्चात् युधिष्ठिर को राजा बनाना चाहिए था परंतु उसकी आयु कम होने के कारण धृतराष्ट्र को प्रजा की जिम्मेदारी दी गई परंतु युधिष्ठिर के बड़े होने के बाद उसे राजा बनाना ही न्याय और उचित होता।